Foclóir Manainnis–Gaeilge Uí Scanaill

Is gluais mór é Foclóir Manainnis–Gaeilge Chaoimhín Uí Scanaill. Is é an chéad leabhar dá leithéid dar foilsíodh riamh. Tá breis agus 20,000 ceannfhocal ann agus cuireadh comhartha ar na 225 focal Manainnise is coitianta nach léir a mbrí do chainteoirí Ghaeilge na hÉireann. Is féidir cuardach a dhéanamh ar an bhfoclóir ar an láithreán gréasáin Intergaelic.

Deir an tOllamh Ó Scanaill gur chun cabhrú le cainteoirí Ghaeilge na hÉireann an Mhanainnis a fhoghlaim a chruthaigh sé an foclóir agus chun constaicí cumarsáide idir na pobail teanga a ghlanadh sa treo is go ndéanfar "aon mhórphobal amháin" díobh.Deir sé freisin go bhfuil sé ag súil go n-osclóidh sé margaí nua do scríbhneoirí sna teangacha Gaelacha.

Foilsíodh an foclóir faoi cheadúnas a ligeann do gach duine ar domhan an téacs a chóipeáil, a leasú agus a fhorbairt saor in aisce, fiú más ar son cuspóirí trádála é, a fhad agus a thugtar an t-aitheantas cuí don té a d'fhoilsigh, go scaiptear an táirge a bhunaítear air faoin gceadúnas céanna, agus ndéantar dornán coinníollacha eile a chomhlíonadh.

 A thiomsú 
Tionscadal corpasbhunaithe ab ea tiomsú an fhoclóra seo. Thiomsaigh Ó Scanaill corpas dátheangach Manainnis–Gaeilge, rud a bhí dúshlánach go leor, ach deir an tOllamh gur chuir sé "iontas" air an oiread téacsanna a bhí ar fáil sa dá theanga tar éis an tsaoil, ina measc úrscéalta a d'aistrigh Brian Stowell agus Natalie Nic Shím ó Ghaeilge na hÉireann.

Sholáthar lucht labhartha na Gaelg téacsanna agus cúnamh dó, go háirithe Adrian Cain, Rob Teare, Phil Kelly, Chris Sheard, Caoimhín Ó Donnaíle, agus Ciarán Dunbar. Deir Ó Scanaill gur cuid de "chultúr na hathbheochana san oileán an oscailteacht seo".

Tar éis fhoilsiú an fhoclóra, bhain Ó Scanaill leas as ailt a foilsíodh i Manainnis san iris stíl mhaireachtála NÓS mar aon le haistriúcháin chun feabhas a chur ar an inneall aistriúcháin.

 Glacadh 
Tuairiscíodh go raibh an-tóir ar an bhfoclóir ach é a bheith ar fáil don phobal.

Tugtar suntas don fhoclóir i gcomhthéacs an chomhoibrithe idir lucht cainte an dá theanga Gaelach agus i gcomhthéacs na teicneolaíochta teanga.

Féach freisin
 Intergaelic.com
 Frásleabhar Manainnise Uí Scanaill ⁊ Kelly
 Foclóir Gàidhlig–Gaeilge Uí Scanaill
 Foclóirí na Gaeilge § Foclóirí Gaeilge agus teangacha Ceilteacha eile

Naisc sheachtracha
 Íoslódáil: Foclóir Manainnis-Gaeilge
 Leagan clóite: Foclóir Manainnis-Gaeilge
 Cód: github.com/kscanne/gaelg/blob/master/gv2ga.po
 Altanna Manainnise ó Nos.ie (ar Cadhan.com)

Tagairtí

Manainnis Gaeilge
Manainnis Gaeilge
Manainnis Gaeilge
Catagóir:An Ghaeilge
*
Catagóir:Leabhair a foilsíodh sna 2010idí
Catagóir:Leabhair a foilsíodh in 2016
*
Catagóir:Foghlaim na Gaeilge
Catagóir:Foclóirí idirghaelacha